# Príkaz ministra č. 57/2021, ktorým sa mení príkaz ministra č. 24/2017, ktorým sa vydáva Štatút Rady ministra pre oblasť súťaží a pre riešenie úlohy podpory nadanej mládeže

Gestorský útvar: Sekcia stredných škôl, tel.: 02/59374255. reg. č : 2021/22725:1-A2200

Minister školstva, vedy, výskumu a športu Slovenskej republiky vydáva podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky tento príkaz:

### 

Príkaz ministra č. 24/2017, ktorým sa vydáva Štatút Rady ministra pre oblasť súťaží a pre riešenie úlohy podpory nadanej mládeže sa mení takto:

* + - 1. V prílohe čl. 1 odsek 5 znie:

„(5) Členmi rady ministra sú okrem predsedu

1. generálny riaditeľ sekcie, v ktorej pôsobnosti sú základné školy,
2. generálny riaditeľ sekcie, v ktorej pôsobnosti sú stredné školy,
3. generálny riaditeľ sekcie, v ktorej pôsobnosti je národnostné vzdelávanie,
4. generálny riaditeľ sekcie, v ktorej pôsobnosti je šport,
5. generálny riaditeľ sekcie, v ktorej pôsobnosti je financovanie regionálneho školstva,
6. generálny riaditeľ sekcie, v ktorej pôsobnosti je rozpočet,
7. generálny riaditeľ sekcie, v ktorej pôsobnosti je veda a technika,
8. riaditeľ odboru, v ktorého pôsobnosti je inkluzívne vzdelávanie,
9. hlavný kontrolór športu,
10. riaditeľ organizácie zriadenej Ministerstvom školstva, vedy, výskumu a športu Slovenskej republiky (ďalej len „ministerstvo“) na plnenie úloh v oblasti odborného vzdelávania a prípravy,
11. riaditeľ organizácie zriadenej ministerstvom na plnenie úloh v oblasti starostlivosti o mládež,
12. riaditeľ organizácie zriadenej ministerstvom na plnenie úloh v oblasti prípravy vrcholových športovcov.“.
    * + 1. V prílohe čl. 1 ods. 6 sa slová „Ministerstva školstva, vedy, výskumu a športu Slovenskej republiky (ďalej len „ministerstvo“)“ nahrádzajú slovami „ministerstva“.
        2. V prílohe čl. 3 ods. 1 písm. g) sa slová „okresné úrady v sídle kraja“ nahrádzajú slovami „regionálne úrady školskej správy (ďalej len „regionálny úrad“).“.
        3. V prílohe čl. 3 ods. 1 písm. h) sa vypúšťajú slová „alebo rozpočtovej kapitoly ministerstva vnútra“.
        4. V prílohe čl. 3 odsek 2 znie:

„(2) Členmi koordinačnej rady sú

a) jeden zástupca sekcie, v ktorej pôsobnosti sú základné školy,

b) jeden zástupca sekcie, v ktorej pôsobnosti sú stredné školy,

c) jeden zástupca sekcie, v ktorej pôsobnosti je národnostné vzdelávanie,

d) jeden zástupca sekcie, v ktorej pôsobnosti je šport,

e) jeden zástupca sekcie, v ktorej pôsobnosti je financovanie regionálneho školstva,

f) jeden zástupca sekcie, v ktorej pôsobnosti je rozpočet,

g) jeden zástupca sekcie, v ktorej pôsobnosti je veda a technika,

h) jeden zástupca odboru, v ktorého pôsobnosti je inkluzívne vzdelávanie,

j) jeden zástupca organizácie zriadenej ministerstvom na plnenie úloh v oblasti odborného vzdelávania a prípravy,

k) jeden zástupca organizácie zriadenej ministerstvom na plnenie úloh v oblasti starostlivosti o mládež,

l) jeden zástupca organizácie zriadenej ministerstvom na plnenie úloh v oblasti prípravy vrcholových športovcov,

m) jeden zástupca každého regionálneho úradu.“.

* + - 1. V prílohe čl. 3 ods. 5 sa slová „sekcia regionálneho školstva“ nahrádzajú slovami „sekcia, v ktorej pôsobnosti sú stredné školy“ a slová „okresných úradov v sídle kraja“ nahrádzajú slovami „regionálnych úradov“.

**Čl. 2**

Tento príkaz nadobúda účinnosť 1. januára 2022.

**minister**